Corsaren, 1843-09-29
-Hr. S. P.! - Næste Gang. Et Brev. Til "Corfarens" Redaction! Undertegnede have troet at efterkomme en dybt følt Tidens Fordring ved at træde sammen og stifte en Narreklub. Vi ere ikke saa ubestedne at troe, at vi ere de meest competente til at stille os i Spidsen for et saadant Foretagende; men i vore Dage kan man ikke vente, til de storste Narre selv komme og melde sig. Adgangen til denne Klub staaer ikke aaben for alle og enhver Nar. Det vilde være en stor Naragtighed i Danmark - hvor skulde man faae Lokale fra? Det er bestemt, at den kun skal være en Borgerklub. Adelige henvises til Adelsklubben og optages forøvrigt kun, naar de have ganske udmærkede Fortjenester som Narre; nybagte Adelsmænd gjøre en Undtagelse, de indtræde strax som Æresmedlemmer. Hvad den politiske Tendens angaaer, da smigre vil os med, at Selskabet skal blive saaledes, at selv høie Regerings-Embedsmænd ikke skulle tage i Betænkning at indtræde i det. Statuiernes 5 1 bestemmer udtrykkelig, at Selskabet hylder royalistisk- servile Anstuelser. Et Filialselskab vil uopholdelig blive oprettet i Schleswig-Holstein, om de ogsaa af Frygt for detsi Omsiggriben raabe "Keene Filial-Narren-Gesellschaft!" Selskabet vil naturligviis sætte sig i Forbindelse med Statsgjældsafbetalingsselskabet og de smaae Kjøbstæders Asylforeninger. Det bemærkes, at alle Stifterne ere gifte Folk eller engang have modtaget Prygl af en Politibetjent, og at de endvidere ere Abonnenter i det kongelige Theater. Det bliver forovrigt nodvendigt at tilføie en yderligere Oplysning: Benævnelsen Nar er kommen i "Berruf"; Folk have aldeles glemt, at den endog indbefatter mange fornemme, dygtige, ja kloge Folk. Vi maae derfor levere en Fortegnelse over, hvad vi ansee for Naragtighed, og det er: Alt, hvad der ikke fra alle Sider betragtet er klogt. En klog, men uærlig Handling ansee vi for en Naragtighed; en ærlig, men dum, item. Tilhængerne af det første Slags inddele vi i 3 Klasser, som blive Samfundets tre første Klasser i Rangen: første Klasse, første Filou, de to andre Klasser mindre. Tilhængerne af det næste Slags inddeles ligeledes i 3 Classer; første Klasse størst Bæst, de to andre mindre. De tre næste Klasser indeholde de af os saakaldte "blandede Naragligheder". Saaledes bliver hele Samfundet inddeelt i ni Klasser. Den tiende Classe, der staaer udenfor Selskabet, er ikke Nar, men kan blive det. Da de meest forsjellige Naragtigheder med lige Liberalitet skulle tilstedes Adgang, og Folk undertiden fortie deres egne Fortjenester, vil det være nødvendigt, at der tilsendes Saadanne Diplomer som Æresmedlemmer, og vil en Bekjendtgjørelse af disses Navne stee hver Maaned med Tilføielse af, i hvilken Klasse, og i hvilket Nr. de ere optagne - hvilken Bekjendtgjørelse vi skulle tillade os at bede optaget i "Corsaren", og vil den første store Bekjendtgjørelse blive leveret til "Corsarens" Geburtsdag. Skulde den hviærværdige Nedaction af "Corsaren" ikke finde Tilbøielighed til at indtræde, foreløbig i en af de nederste Classer? Ærbødigst, (ia, Navnene, maae de undskylde, faae De ikke at vide, vi kunde jo komme til at staae som Narre for Folk). Efterskrift: Det glæder os at kunne melde, at Selskabet i dette Øieblik har faaet en betydelig Tilgang af Medlemmer. Borgerne i Jtzeho, der hialp Dragonerne med at befrie en af deres Kammerater fra Arresten og samme Aften bleve drevne fra hinanden af de samme Dragoner, have ved Selskabets eenstemmige Beslutning faaet tilsendt Diplom som Medlemmer, Rang 7de Klasse Nr. 1, altsaa under "Blandede Naragtigheder". Og er der for Honneurens Skyld tillagt dem Prædicalet "schleswigholsteinsk".